#### EGYÜTTMŰKÖDÉSI KERETMEGÁLLAPODÁS

**DUÁLIS KÉPZÉS**

**GYAKORLATI KÉPZÉSI FELADATAINAK ELLÁTÁSÁRA**

*amely létrejött, egyrészről a*

**Eötvös Loránd Tudományegyetem Társadalomtudományi Kar**

|  |  |
| --- | --- |
| Székhely:  | 1117 Budapest, Pázmány Péter sétány 1/A. |
| Adószáma:  | 15308744-2-41 |
| Bankszámlaszáma:  | 10032000-01426201-00000000 |
| Statisztikai számjel:  | 15308744 8542 31 201 |
| Intézményi azonosító:  | FI 80798 |
| Képviselő: Képzésért felelős szervezeti egység:Címe: | Dr. Juhász Gábor, dékán**Savaria Gazdálkodástudományi Tanszék**Szombathely-9700, Károlyi G. tér 4. |
| Kapcsolattartó:(név, beosztás, e-mail, telefon): | Dr. Varga Imre, tanszékvezető(egyetemi docens, varga.imre@sek.elte.hu) |

a továbbiakban: *az Egyetem*

*másrészről a*

**Szombathely Megyei Jogú Város Önkormányzata**

|  |  |
| --- | --- |
| Székhelye: - | 9700 Szombathely, Kossuth Lajos u. 1-3. |
| Elérhetősége: | 06 94 520 - 100 |
| Adószáma:  | 15733658-2-18 |
| Statisztikai számjel:  | 15733658-8411-321-18 |
| Cégjegyzék/Nyilvántartási szám:  | 733656 |
| Bankszámlaszáma:  | 10918001-00000003-25300036 |
| Képviseletére jogosult neve::  | Dr. Puskás Tivadar polgármester |
| Kapcsolattartó: (név, beosztás, e-mail, telefon): | Telek Miklós osztályvezetőtelek.miklos@szombathely.hu tel: 94 / 520-327 |

a továbbiakban: *a Partner* között.

A Felek A nemzeti felsőoktatásról szóló 2011. évi CCIV. törvény (Nftv.), valamint A felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. Kormányrendelet, A felsőoktatási felvételi eljárásról 423/2012. (XII. 29.) Kormányrendelet, a SOE HKR (Hallgatói követelményrendszer) Szakmai gyakorlati szabályzat és annak kari kiegészítésének szabályai, valamint a Társadalomtudományi Kar duális képzésének szabályzata alapján a Társadalomtudományi Karáltal folytatott alapképzés duális képzési formájának megszervezésére az alábbi keretmegállapodást kötik.

1. **A megállapodás tárgya, célja**
	1. A megállapodás tárgya az Eötvös Loránd Tudományegyetem Társadalomtudományi Karának **gazdálkodási és menedzsment** duális alapképzése keretében a gyakorlati képzés biztosítása. A képzés nyelve magyar, a képzés helyszíne Szombathely.
	2. A megállapodás célja, hogy a gazdaságtudományok képzési terület gyakorlatigényes alapképzési szakján, a **gazdálkodási és menedzsment** alapszakon a hallgatók a leendő szakképzettségüknek megfelelő munkahelyen, munkakörben összekapcsolják az elméleti és a gyakorlati ismereteket, fejlesszék a munkafolyamatokban a szakma gyakorlásához szükséges munkavállalói kompetenciákat, fejlesszék a munkafolyamatokban a személyi kapcsolatokat és az együttműködést, a feladatmegoldásokban az értékelő és önértékelő magatartást, továbbá innovációs készségüket.
2. **Az együttműködés módja, szakmai gyakorlati keretei**

|  |  |
| --- | --- |
| A duális képzés gyakorlati helyszíne: | Szombathely Megyei Jogú Város Önkormányzata intézményei, cégei |
| A duális képzés időtartama: | 6 félév |
| A duális képzésben résztvevő hallgatók száma: | szakonként és szemeszterenként max. 28 fő |
| A duális képzés kari szakmai felelőse: | Dr. Varga Imre |
| A gyakorlóhely szakmai felelőse: | Dr. Telek Miklós |

* 1. A gyakorlati képzés a tanév teljes folyamán valósul meg, azzal a kitétellel, hogy a kezdő időpont a képzés II. szemeszterének kezdete. A Felek az aktuális félév kezdetét, végét és beosztását január, illetve augusztus hónapban egyeztetik egymással.

Az iránymutató általános időbeosztást a II. számú melléklet tartalmazza.

* 1. A gyakorlati képzésen a nevezett alapszak azon nappali tagozatos hallgatói vesznek részt, akiket a Partner az 5. pont szerint kiválasztott, és akiket az Egyetem – kérelmükre – a duális képzésre besorolt.
	2. A Felek kölcsönösen és folyamatosan tájékoztatják egymást a duális képzésben résztvevő hallgató munkájának értékeléséről, így különösen a tanulmányi előre-haladásáról, a gyakorlati ismeretekben szerzett jártasságáról és a munkaviszonyból eredő kötelezettségek teljesítéséről. A Felek tudomásul veszik, hogy a jelen pont szerinti adatközléshez a hallgatótól hozzájáruló nyilatkozatot kötelesek beszerezni.
	3. A Felek megállapodnak abban, hogy a hallgatót megillető díjazás a mindenkori aktuális jogszabályi előírások alapján kerül meghatározásra. Ezen díjazást Hallgatói munkaszerződés alapján a Partner havi rendszerességgel fizeti a hallgatónak. A Partner tudomásul veszi, hogy a jelen pont szerinti díjazást sem az Egyetemre, sem a hallgatóra, sem más személyekre nem háríthatja át.
1. **Az Egyetem jogai, kötelezettségei**
	1. Az Egyetem felelős a hallgatók teljes képzéséért, annak részét képező szakmai gyakorlat megszervezéséért.
	2. Az Egyetem biztosítja, hogy a duális képzéshez tartozó mindenkori szabályzatot, és a duális képzéshez szükséges adatokat, információkat a Partner rendelkezésére bocsátja.
	3. A Partner vállalatot az Egyetem honlapjának duális képzési felületén feltünteti, és - amennyiben releváns - azt hivatkozással látja el, mely a Partner kapcsolódó oldalára vezeti az érdeklődőt.
	4. Az Egyetem kötelessége a Partner által meghirdetett lehetőségek/képzési helyek meghatározása és egyeztetése a vállalattal.
	5. Az Egyetem köteles az Oktatási Hivatal szakmai gyakorlóhelyekről vezetett nyilvántartásába jelen együttműködési megállapodás megkötését, illetve annak megszűntét bejelenteni.
	6. Az Egyetem joga a kari duális szakmai koordinátor megbízása (nem feltétel, hogy a későbbiekben, mint konzulens/mentor is részt vegyen a képzésben), akinek kötelezettsége a hallgatók tanulmányi és módszertani irányítása.
	7. Az Egyetem joga a szakmai készségek, képességek komplex fejlesztési folyamatában a duális képzési gyakorlóhely értékelése alapján a gyakorlati kompetenciák értékelése, a hallgató gyakorlati teljesítményének értékelésekor köteles figyelembe venni a Partner értékelését.
2. **A Partner/Foglalkoztató jogai, kötelezettségei**
	1. A Partner köteles a gyakorlati képzésben részt vevő hallgatóval hallgatói munkaszerződést kötni, mely munkaszerződésnek meg kell felelnie a hallgatók foglalkoztatására vonatkozó mindenkor hatályos jogi előírásoknak, de különösen is a munka törvénykönyvéről szóló 2012. évi I. törvényben, a nemzeti felsőoktatásról szóló 2011. évi CCIV. törvény 44. §-ban, és a R. 17. és 18. §-ban foglaltaknak. E díjazást Hallgatói munkaszerződés alapján a szakmai gyakorlatot biztosító (Partner) havi rendszerességgel fizeti a hallgatónak a képzés teljes idejére. A Partner köteles évi 20 munkanap szabadságot biztosítani a duális képzésben résztvevő hallgatónak.
	2. A Partner köteles a gyakorlaton való munkavégzéshez szükséges helyet, és a felsőfokú szakképzettséggel betölthető munkakörben foglalkoztatottak részére biztosított munkaeszközöket, munka- és védőruhát, baleset- és munkavédelmi felszereléseket biztosítani a hallgatónak. Köteles továbbá az előírások szerinti munka-, tűz- és balesetvédelmi oktatást megtartani.
	3. A Partner/Foglalkoztató, mint a duális képzésben résztvevő gyakorlóhely az Egyetem hallgatói részére a gyakorlati képzési helyszínt a duális képzésnek megfelelő szakterületen biztosítja.
	4. A Partnernek rendelkeznie kell a gyakorlati képzésre vonatkozó képzési tervvel, melynek alapvető kritériuma, hogy építsen az Egyetem tantervére, a hallgató tudásának, készségeinek, kompetenciáinak félévről-félévre való felépülésére és így egy folyamatosan fejlődő gyakorlati képzést jelentsen a hallgatóknak. Ennek megfelelően a gyakorlati képzésben részt vevő szervezet képzési terve tartalmaz:
		1. elméleti ismereteket,
		2. a hallgatók tapasztalatainak bővítését célzó gyakorlatokat (konkrét „üzemi” gyakorlati feladatokat),
		3. önálló projekt jellegű munkát,
		4. kompetencia- és készség-fejlesztést (pl. vezetési készség, kommunikációs gyakorlat, projektvezetés stb.).
	5. A hallgató munkáját, gyakorlati képzését a vállalati időszak alatt minden esetben a Partnernek kell irányítania.
	6. Minden szemeszter végén a Partner kötelessége, hogy a hallgatót írásban értékelje. A teljesítést a hallgató által a duális képzés gyakorlatáról készített írásos beszámoló szignálásával és a hallgató tevékenységének értékeléséről szóló III. melléklet szerinti nyomtatvány kitöltésével és aláírásával igazolja és eljuttatja a kari kapcsolattartó felelős személynek.
	7. A Partner köteles a hallgatót mentesíteni a munkavégzési kötelezettsége alól azokra a napokra, amelyeken a vizsgakötelezettségének tesz eleget az Egyetemen, feltéve, hogy a vizsga időpontját a hallgató legalább egy héttel korábban közölte a szakmai felügyeletét és irányítását ellátó személlyel. A Partner – mérlegelésétől függően – a vizsganapokon túlmenően is adhat mentesítést a munkavégzési kötelezettség alól, a vizsgára való eredményes felkészülés érdekében.
	8. A Partner a duális képzés saját kiválasztási eljárását, valamint a betöltendő helyek számát meghirdeti és azt a saját, vagy/és az egyetem honlapján közzéteszi. Amennyiben a Partnernek erre lehetősége van, úgy a betöltendő helyek esetében – a hagyományos álláshirdetésekhez hasonlóan – reklámhirdetéseket adhat közre.
	9. A betöltendő helyek esetében röviden meghatározza, hogy milyen munkafolyamatokban kell részt vennie a 7 féléves képzés folyamán, valamint azt, hogy a végzett közgazdász várhatóan milyen kompetenciákkal fog rendelkezni.
	10. A Partnernek önértékelés keretében adatokat kell szolgáltatnia a DKT felé a képzéssel és a képzésben részt vevő szakemberekkel kapcsolatban, akikkel szemben elvárás, hogy az adott szakhoz kapcsolódóan releváns végzettséggel, szakmai és elméleti ismeretekkel rendelkezzenek. Az önértékelést követően a Duális Képzési Tanács folyamatos minőségi ellenőrzést fog végezni. A Partner vállalja, hogy a Duális Képzési Tanács (DKT) által kezdeményezett képzési akkreditációnak aláveti magát, valamint a DKT által hozott határozatokat, duális képzési elveket figyelembe veszi.
3. **A duális képzésre jelentkezők felmérésének és kiválasztásának módja, módszere, időbeli ütemezése**
	1. A kiválasztási eljárás általános időrendje a felvételi eljárás országosan meghatározott mindenkori időbeosztásához alkalmazkodik. A Felek az aktuális év felvételi eljárásában meghatározott időkorlátok figyelembe vételével jelölik ki a konkrét határidőket az I. számú melléklet ütemezése alapján.
	2. A Partner a honlapján teszi közzé a duális felvételi eljárásban a felvételizővel szemben támasztott követelményeket, valamint a duális felvételi eljárás módját (on-line teszt, személyes interjú, elbeszélgetés, telefonos előszűrés, stb.).
	3. A Partner a felvételizőtől önéletrajzot, idegen nyelvtudást igazoló dokumentumot és egyéb, a felvételi döntést érdemben befolyásoló dokumentumokat is kérhet, amelyet köteles a titoktartás szabályai szerint kezelni.
	4. A kiválasztás eredményéről az eljárásban résztvevőket, valamint az Egyetemet (az egyetemi kapcsolattartó személyen keresztül) legkésőbb december 1-ig értesítenie kell.
	5. A kiválasztási eljárás során felvett érdeklődőnek az értesítés kézhez-vételétől számítva 5 munkanapon belül nyilatkoznia kell arról, hogy kíván-e élni a lehetőséggel. Amennyiben nem, úgy a Partnernek lehetősége van másnak felkínálni a lehetőséget. A kiválasztási eljárást ilyen esetben december 15-ig le kell zárni.
	6. Abban az esetben, ha az érdeklődő a Partnernél kiválasztásra kerül, de a központi felvételi eljárása sikertelen, úgy nem kezdheti meg tanulmányait. Ebben az esetben a Partner a megüresedő hely betöltését felkínálhatja egy, a kiválasztási eljárásban fel nem vett, de a felvételi eljárásban felvett hallgatónak, vagy ennek hiányában új, gyorsított ismételt kiválasztási eljárást hirdethet meg.
4. **Együttműködési megállapodás megszüntetésének esetei**
	1. Megszűnik az együttműködési megállapodás, ha a duális képzés szakmai gyakorlóhelyét az országos gazdasági kamara törli a nyilvántartásából.
	2. Megszüntethető az együttműködési megállapodás a Felek közös megegyezésével.
	3. Megszüntethető az együttműködési megállapodás valamely fél egyoldalú jognyilat­kozataként közölt azonnali hatályú felmondásával az alábbi esetekben:
		1. ha valamelyik fél, a szerződésben vállalt, illetve jogszabály szerinti köte­lezettségét, a másik fél írásbeli felszólítása ellenére sem teljesíti,
		2. a másik fél sérelmére súlyosan jogsértő, jelentős mértékű anyagi vagy erkölcsi káro­sodást okozó magatartást tanúsít,
		3. ha a hallgatói munkaszerződés nem tartalmazza a felsorolt jogszabályhelyek által megkívánt tartalmi elemeket, vagy azoktól a hallgató hátrányára eltér.
	4. Az azonnali hatályú felmondást írásban, indokolással ellátva kell közölni a másik féllel.

Azonnali hatályú felmondás esetén a Polgári Törvénykönyv szerinti igények érvényesíthetők a felmondásra okot adó másik féllel szemben.

1. **Vegyes rendelkezések**
	1. Jelen megállapodásban nem rögzítettek esetében a nemzeti felsőoktatásról szóló 2011. évi CCIV. törvény (Nftv.), valamint a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. Kormányrendelet, valamint a Polgári Törvénykönyv rendelkezései irányadóak. Amennyiben a jogi szabályozás bizonyos kérdésekben nem tartalmaz iránymutatásokat, akkor a mindenkori duális képzésre irányuló Kari szabályzatot kell figyelembe venni.
	2. Az Egyetem jogosult arra, hogy a gyakorlati képzést a Partnernél személyesen ellenőrizze. Személyes ellenőrzésre jogosult a 2. pontban nevezett személy, valamint a szak képzéséért felelős vezető és magasabb vezető. Az ellenőrzés időpontjáról és az ellenőrző személyről az Egyetem előzőleg elektronikus levélben és telefonon értesíti a Partner szakmai felelősét.
	3. A Partner a duális képzésre irányuló szabályzatot és a duális képzés elveit megfelelő módon megismeri és elfogadja.
	4. A Felek kölcsönösen kötelezettséget vállalnak a másik félről tudomásukra jutott üzleti titok bizalmas kezelésére és megtartására.
	5. A Felek tudomásul veszik, hogy jelen megállapodást az Oktatási Hivatal nyilvántartásba veszi, továbbá annak módosítását az Egyetem a Hivatalnak bejelenteni köteles. A Partner tudomásul veszi, hogy a megállapodásban rögzített adatainak változásáról az Egyetemet haladéktalanul értesíteni köteles.
	6. A Felek a megállapodásból eredő jogvitákat békés úton, szükség esetén közvetítő bevonásával, peren kívül kísérlik meg rendezni. Ennek eredménytelensége esetére kikötik az Egyetem székhelye szerinti bíróság kizárólagos illetékességét.
	7. Ezen együttműködési keret-megállapodás kétoldalú, az Egyetem és a duális képzés elindításában, működtetésében résztvevő Partner egyetértésével módosítható.
	8. A Felek a fenti megállapodást, elolvasás és együttes értelmezést követően, mint az akaratukkal mindenben megegyezőt jóváhagyólag aláírták.
	9. Jelen megállapodás 2 eredeti példányban készül.
	10. Jelen megállapodás elválaszthatatlan részét képezik a mellékletek.
	11. Jelen megállapodás határozatlan időre szól.

Szombathely, 2019.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Eötvös Loránd Tudományegyetem Társadalomtudományi Kar részérőlDr. Juhász Gábordékán | \_\_\_\_\_\_\_\_\_\_\_\_\_\_\_\_\_\_\_\_\_Szombathely Megyei Jogú Város Önkormányzata részéről Dr. Puskás Tivadar polgármester |
| P. H. | P. H. |